b'\n_START_ARTICLE_\nDavid Patrick Kelly\n_START_SECTION_\nKarriere\n_START_PARAGRAPH_\nHan filmdebuterte i 1979 i den kjente rollen som gjenglederen Luther i actionthrileren Nattens krigere. Han ble herfra s\xc3\xa6rlig kjent for sitatet "Warriors... come out to play-ee-ay!!". Han spilte ogs\xc3\xa5 en rolle med samme navn i actionkomedien 48 timer fra 1982. Utover 1980-tallet gjorde han seg bemerket i diverse skurkeroller i filmer som blant annet sciencefictiongr\xc3\xb8sseren Dreamscape (1984), actionfilmen Commando (1985), Wild at Heart (1990) og komedien The Adventures of Ford Fairlane (1990). I 1990 til 1991 spilte han rollen som Jerry Horne i den amerikanske kultserien Twin Peaks._NEWLINE_Han har etter Twin Peaks gjort seg bemerket i filmer som blant annet The Crow (1994), Last Man Standing (1996), K-PAX (2001) og The Longest Yard (2005). I 2006 hadde han en liten birolle som president Truman i krigsdramaet Flags of Our Fathers (2006)._NEWLINE_Han har ogs\xc3\xa5 hatt en del oppdrag for TV, noe som inkluderer gjesteopptredener i kjente TV-serier som Miami Vice, Moonlighting, Spenser: For Hire,  Ghostwriter,  Third Watch, Hack,  Kidnapped,  Law & Order og Law & Order: Criminal Intent.\n_START_SECTION_\nAnnet\n_START_PARAGRAPH_\nHan er veltrenet innen kampsport og har svart belte (andre grad) innen Seido Karate, og praktiserer ogs\xc3\xa5 tre typer Tai Chi._NEWLINE_Han regnes som en utmerket mandolin og gitar-spiller._NEWLINE_Han har seks s\xc3\xb8sken.'